વૅલ્યુએશન્સ સસ્તાં હોય ત્યારે રોકાણ કર્યું હોય તો સારું વળતર મળી શકે છે. આ ઉપરાંત જ્યારે પ્રતિકૂળ સમાચારો આવતા હોય ત્યારે જો રોકાણ કર્યું હોય તો પણ સારું વળતર મળે છે. અચોક્કસતાની સ્થિતિ હોય અને મોટા ભાગના રોકાણકારો જોખમ લેવા તૈયાર ન હોય ત્યારે સારું બારગેઇન કરી શકાય છે. રોકાણકારે માત્ર સમાચારો પર ફોકસ કરવાને બદલે વૅલ્યુ અને લાંબા ગાળાના ગ્રોથ પ્રોસ્પેક્ટસ પર પણ ફોકસ કરવું જોઈએ. ભૂતકાળનો અનુભવ પુરવાર કરે છે કે નીચા પી/ઈ (પ્રાઇસ અર્નિંગ્સ)એ અચોક્કસ સ્થિતિમાં કરેલા રોકાણ પર મધ્યમથી લાંબા ગાળામાં વળતર મળે છે. માત્ર અર્નિંગ્સમાં વધારો થવાથી જ નહીં, પણ પી/ઈ મલ્ટિપલમાં વધારો થવાથી પણ વળતરમાં વૃદ્ધિ થાય છે. જ્યારે બજારમાં સામાન્ય સ્થિતિ પાછી ફરે છે. સમાચારોના ફ્લોમાં પણ સુધારો થાય છે અને ત્યારે ભારત વિશે બધી જ સારી વાતો મિડિયામાં પબ્લિશ થાય છે ત્યારે ભારતને ઊંચા પી/ઈ મલ્ટિપલનો લાભ મળે છે. મને એ વાતનું આશ્ચર્ય થાય છે કે ટૂંકા ગાળામાં રૂપિયાના મૂલ્યમાં નોંધપાત્ર ઘટાડો થયો છે.